اورتا آفریقا جمهوریتی‌نین باشکندی بانگوی‌ده امنیت گوجلری "عمومی گوج" آدلی سیلاح‌لی قروپ آراسیندا چیخان چاتیشمادا 16 نفر اؤلدوردو.
اؤلن‌لر آراسیندا بیر پولیس مامورو، بیر کشیش و اوشاق‌لار وار.
چاتیشما، سیلاح‌لی قروپون بیر عضوونون بانگوی‌نین  5 کیلومترلیک بؤلگه‌سین‌دکی نوتردام‌ دا فاطیما کیلسه‌سی یاخینلیغیندا توتولماسی ایله باشلادی.
موناقیشه‌ده آرا‌لاریندا کیلسه‌یه گلن سیویل شخص‌لرین ده اولدوغو 96 نفر ایسه یارالانیب.
چاتیشمانین آردین‌دان خالق، سیلاح‌لی قروپ عضو‌لری‌نین موسلمان اولدوغونو ایره‌لی سوره‌رک ایکی مسجیده سالدیری ائدیب.
بیر باشقا قروپ دا موناقیشه‌ده اؤلن‌لرین جسدلرینی پرزیدنتلیک بیناسینا داشییا‌راق گؤستری کئچیریب.
گرگین‌لیک اوزرینه بیرلشمیش میللت‌لر (بمت) باریش گوجون‌دن (KISMINCA) ائدیلن آچیقلامادا، وطنداش‌لاری و دینی تیکی‌لی‌لری هدف آلان سالدیرلار قینانیب و خالقا تمکین چاغیریشی ائدیلیب.
بمت، آوروپا بیرلیگی، فرانسا و آمریکا، آفریقا اتفاقی ایله اورتا آفریقا اؤلکه‌لری ایقتیصادی بیرلیگین‌دن یارانان ج-5 قروپون‌دان ائدیلن آچیقلامادا دا جینایت تشکیلات‌لاری‌نین دینی ایستیفاده ائتمه‌سی‌نین قبول ائدیلمه‌یه‌جگی وورغولانیب.
آچیقلامادا، "بوتون اورتا آفریقا‌لی‌لاری تمکین‌لی و دؤزوملو اولماغا و اؤلکه‌نی شیدت ایله اینتیقام تله‌سینه سوروکله‌یه‌جک مانیپولاسیون چکینمه‌یه چاغیریریق." ایفاده‌لری ایستیفاده ائدیلدی.
